פלמינגו מצוי

פלמינגו מצוי או שקיטן מצוי (שם מדעי: Phoenicopterus roseus) הוא מין של פלמינגו החי ביבשות אפריקה, אסיה ואירופה. זהו המין הגדול ביותר מכל מיני הפלמינגו. 

== תיאור ==
אורכו של הפרט הבוגר 1.1-1.5 מטר בערך, משקלו לרוב הוא כ-2-4 ק"ג, ומוטת כנפיו כ-1.6 מטר; גובהו הממוצע של הפלמינגו המצוי הוא כ- 1.10-1.50 ס"מ והזכרים הגדולים ביותר תועדו אף בגובה של 1.87 ס"מ. בשל העובדה שפלמינגו זה גבוה יותר מהפלמינגו הזוטר אשר אוכל יחד אתו, הפלמינגו המצוי אוכל לרוב את הסרטנים שבמים העמוקים יותר, והפלמינגו הזוטר, הנמוך יותר, את הסרטנים שבמים הרדודים. צווארו וראשו לבנים וורדרדים, מקורו מעוקל וורוד עם קצה שחור מוגבל. רוב כנפיו ורודות אך נוצות התעופה הראשוניות והמשניות אדומות. רגליו אדמדמות. מקור צבעו הוא באצות שמהן הוא ניזון, ובלעדיהן נוצותיו ילבינו. 

== תפוצה ואזורי מחיה ==
זהו הפלמינגו בעל תחום התפוצה הגדול ביותר, כמיליון קמ"ר. התפוצה מתמשכת בין השאר על המדינות באסיה דוגמת ישראל, הודו, טורקיה ופקיסטן; המדינות באפריקה דוגמת קניה, הרפובליקה של דרום אפריקה, דרום נמיביה, מוזמביק, מלאווי, טנזניה, אתיופיה, סומליה, מזרח סודאן ומזרח מצרים; והמדינות באירופה, דוגמת ספרד, סרדיניה, אלבניה, יוון, קפריסין, פורטוגל ואזור הקאמארג שבצרפת. מספר פלמינגואים מצויים נצפו גם באיי קוקוס. 

בישראל הפלמינגו חולף בנדידה בעיקר לאורך החוף. ניתן למצוא אותו בחורף בשני אתרים עיקריים - בבריכות המלח באילת (מאות פרטים) ובבריכות המלח בעתלית. באילת חלקם נשארים במשך כל השנה, אך מספר הפרטים עולה בחורף. בתחילת שנות האלפיים נצפו מספר התחלות קינון בבריכות המלח באילת, אך הם ננטשו בשלבים מוקדמים. מקורם של הפלמינגו שמגיעים לישראל הוא כנראה מאיראן ומטורקיה. בעבר הייתה מושבת קינון גדולה גם בסבחאת הבארדוויל בצפון סיני בשנות השבעים. <ref></ref> 

== אקולוגיה ==
הפלמינגו המצוי שוכן לרוב בשטחי בוץ ולגונות חוף רדודות עם מי מלח. הוא מוצץ מים דרך מקורו המשמש כמסננת ומסנן שרימפס קטנים, זרעים, אצות כחולות-ירקות, אורגניזמים מיקרוסקופיים ורכיכות. הפלמינגו הגדול ניזון עם ראשו כלפי מטה, ולסתו העליונה ניתנת לתנועה.

ככל בנות סוגה, נקבת הפלמינגו המצוי מטילה ביצה לבנה גירית אחת על תלולית בוץ.

== תוחלת חיים ==
תוחלת חייו האופיינית בטבע היא 30 - 40 שנה, ובשבי, על פי גן החיות של בזל, למעלה מ-60 ואפילו עד 80 שנה.

<gallery>
קובץ:Greater flamingo.jpg|פלמינגו מצוי שוחה
קובץ:Rosaflamingo-Küken - Fuetterung mit Kropfmilch.jpg|בוגר וצעיר ממין פלמינגו מצוי בגן חיות.
קובץ:Phoenicopterus roseus Luc Viatour.jpg|פלמינגו מצוי
קובץ:Namibia Walvis Bay 2.jpg|פלמינגו מצוי ישן
תמונה:Phoenicopterus roseus flight (Walvis bay).jpg|בתעופה בנמיביה
קובץ:Phoenicopterus roseus (Walvis bay).jpg|פלמינגו מצוי בנמיביה
קובץ:Flamencos Fuente de Piedra.jpg|להקת פלמינגו מצוי במעוף
</gallery>

==קישורים חיצוניים==

* [http://www.jerusalemzoo.org.il/aecommerce/c2071/9054.php פלמינגו גדול], אתר גן החיות התנכ"י 
* [http://tatzpit.com/Site/pages/inPage.asp?catID=9&subID=10&subsubID=323 פלמינגו מצוי], אתר תצפית סיורי צפרות 
* [https://web.archive.org/web/20111118134810/http://www.flamingoresources.org/greflam.html פלמינגו מצוי], אתר מידע על הפלמינגואים 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פטר סימון פאלאס
קטגוריה:ארץ ישראל: עופות
קטגוריה:בעלי חיים שתוארו ב-1811
מצוי
קטגוריה:בעלי חיים בביצות באירופה
קטגוריה:בעלי חיים בביצות אפריקה
קטגוריה:אתיופיה: עופות
קטגוריה:מצרים: עופות
קטגוריה:פורטוגל: עופות
קטגוריה:צרפת: עופות
קטגוריה:כף ורדה: עופות
קטגוריה:בחריין: עופות
קטגוריה:לבנון: עופות
קטגוריה:נמיביה: עופות
קטגוריה:קניה: עופות
קטגוריה:בעלי חיים בסוואנה האפריקנית